Baroyê Colemêrgî seba ke vera tecrîdkerdişê Rayberê Şarê Kurdî bieşko avûkatanê xo bivîno muracatê Wezîrîya Edaletî û Yewîya Baroyanê Tirkîya (TBB) kerd.
Baroyî waştişnameyê muracatî de îfade kerd ke 7 endamanê înan ê ke endamê OHDyî yê zî waşto ke seba ke tecrîdê Îmraliyî biqedo muracatê TTByî û Wezîrîya Edaletî kerdo û dest pê xîretanê huqûqîyan ê neweya kerdo.
Waştişname de wezîfeyê baroyan û avûkatan ame vîrvistene û parekerdene ke baroyî bi pawitişê serdestîya huqûqî û heqê merdiman wezîfedar ê. Baroyê Colemêrgî pare kerd ke ê wazenê qedexeyê pêvînayîşê avûkatan wa bêro wedaritene. Waştişname de Wezîrîya Edaleti û Yewîya Baroyan ra ame waştene ke seba şert û mercê tecrîdî biqedê erkanê xo wa bîyarê ca.
